|  |
| --- |
| **ÜGYMENET LEÍRÁS**  **IGAZGATÁSI IRODA**  **Általános Igazgatási csoport, Anyakönyv** |

|  |  |  |  |  |
| --- | --- | --- | --- | --- |
| Ügytípus | Rövid leírás | Ügyintéző/  elérhetőség | Ügyintézés helye, időpontja | Jogszabályi háttér |

|  |  |  |  |  |
| --- | --- | --- | --- | --- |
| **Születés anyakönyvezése** | A születést anyakönyvezés végett az illetékes anyakönyvvezetőnél be kell jelenteni. A bejelentéssel egyidejűleg a bejelentő közli és igazolja mindazokat az adatokat, amelyek az anyakönyvezéshez szükségesek. A születést szülész-nőgyógyász szakorvos igazolja. A születés tényét tervezett intézeten kívüli szülés esetén az intézeten kívüli szülésről szóló kormányrendeletben meghatározott felelős személy igazolja. Az intézetben történt születést az intézet vezetője jelenti be.  **Eljárás kezdeményezésére jogosult:**  Az intézeten kívüli születést a szülő, tervezett intézeten kívüli szülés esetén az intézeten kívüli szülésről szóló kormányrendeletben meghatározott felelős személy jelenti be. Az intézetben történt szülést az intézet vezetője köteles bejelenteni. Intézetben történt születést az intézet vezetője jelenti be. Magyar állampolgár külföldön történt születését az anyakönyvi ügyekért felelős miniszter által rendeletben kijelölt szerv anyakönyvezi (hazai anyakönyvezés: Bevándorlási és Állampolgársági Hivatal).  **Szükséges iratok:**  - Ha a szülők házasságban élnek, a házassági anyakönyvi kivonatot, - Ha a szülők nem házasságban élnek, apai elismerő nyilatkozat  - Ha a gyermek nem intézményben (kórházban) született, akkor: a kitöltött „Jegyzőkönyv születés bejelentéséről", vagy a „Vizsgálati lap otthon született gyermekről" nyomtatványt, és a szülész-nőgyógyász szakorvos által a születés tényéről kiállított igazolást.  **Illeték fizetési kötelezettség**:  Az eljárás illetékmentes | **Beke Zsuzsanna**  **06-29/540-968** | 2360 Gyál  Kőrösi út  112-114. fsz. 2.  *Ügyfélfogadás:*  *Hétfő:*  *12,30-15,30*  *Szerda:*  *12,30-17,30*  *Péntek:*  *8,00-12,00* | 2010. évi I. tv. az anyakönyvi eljárásról 2013. évi V. tv. a Polgári Törvénykönyvről 32/2014. (V.19) KIM rendelet az  anyakönyvezési feladatok ellátásának  részletes szabályairól 1990. évi XCIII. tv. az illetékekről |